Her blir Peter Jackson slått til ridder
Jackson er hedret for sin innsats i filmbransjen og ble onsdag slått til ridder i sitt eget hjemland New Zealand, skriver CNN. Det ble kjent allerede i desember at myndighetene ønsket å hedre regissøren, men selve seremonien fant ikke sted før nå i hovedstaden Wellington. - Overgår Oscar - Jeg hadde ikke trodd at dette skulle overgå Oscar-statuetten fra 2004, men jeg tok feil, sa Jackson i en pressemelding da utmerkelsen ble kjent. Se utvalgt filmografi for Peter Jackson her Jackson er kanskje mest kjent for å stå bak filmatiseringen av J.R.R. Tolkiens «Ringenes herre»-trilogi. De tre filmene fikk totalt 17 Oscar-statuetter, og den siste filmen «The return of the King» stakk av med den gjeveste prisen av dem alle; beste film. Store deler av trilogien er filmet på New Zealand, og landet opplevde stor interesse fra turister i perioden filmene var nye. I disse dager arbeider Jackson med en filmatisering av en annen Tolkien klassiker; «Hobbiten». Han var nylig aktuell med filmen «The lovely bones»
«Ringenes Herre»-regissør Peter Jackson ble hedret i hjemlandet.